CELEX: 32010D0615
Language: da
Date: 2010-05-17 00:00:00
Title: 2010/615/EU: Rådets afgørelse af 17. maj 2010 om undertegnelse af en frivillig partnerskabsaftale mellem Den Europæiske Union og Republikken Congo om retshåndhævelse, god forvaltningspraksis og handel på skovbrugsområdet og handel med træprodukter til Den Europæiske Union (FLEGT)

15.10.2010   
            
            
               DA
            
            
               Den Europæiske Unions Tidende
            
            
               L 271/1
            
         RÅDETS AFGØRELSE
   af 17. maj 2010
   om undertegnelse af en frivillig partnerskabsaftale mellem Den Europæiske Union og Republikken Congo om retshåndhævelse, god forvaltningspraksis og handel på skovbrugsområdet og handel med træprodukter til Den Europæiske Union (FLEGT)
   (2010/615/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               I maj 2003 vedtog Europa-Kommissionen en meddelelse til Europa-Parlamentet og Rådet med titlen »Retshåndhævelse, god forvaltningspraksis og handel på skovbrugsområdet (FLEGT) — Forslag til EU-handlingsplan«, hvori den opfordrede til, at der træffes foranstaltninger til at bekæmpe ulovlig skovhugst gennem frivillige partnerskabsaftaler med træproducerende lande. Rådet vedtog konklusioner om handlingsplanen i oktober 2003 (1).
            
         
               (2)
            
            
               Den 5. december 2005 bemyndigede Rådet Kommissionen til at indlede forhandlinger om partnerskabsaftaler for at gennemføre EU-handlingsplanen.
            
         
               (3)
            
            
               Den 20. december 2005 vedtog Rådet forordning (EF) nr. 2173/2005 (2), der indførte en FLEGT-licensordning for import af træ til Unionen fra lande, som Unionen har indgået frivillige partnerskabsaftaler med.
            
         
               (4)
            
            
               Forhandlingerne med Republikken Congo er afsluttet, og den frivillige partnerskabsaftale mellem Den Europæiske Union og Republikken Congo om retshåndhævelse, god forvaltningspraksis og handel på skovbrugsområdet og handel med træprodukter til Den Europæiske Union (i det følgende benævnt »aftalen«) blev paraferet den 9. maj 2009.
            
         
               (5)
            
            
               Aftalen bør undertegnes med forbehold af dens senere indgåelse —
            
         VEDTAGET DENNE AFGØRELSE:
   Artikel 1
   Undertegnelsen af den frivillige partnerskabsaftale mellem Den Europæiske Union og Republikken Congo om retshåndhævelse, god forvaltningspraksis og handel på skovbrugsområdet og handel med træprodukter til Den Europæiske Union (FLEGT) bemyndiges herved på Den Europæiske Unions vegne med forbehold af aftalens indgåelse (3).
   Artikel 2
   Formanden for Rådet bemyndiges til at udpege den person, der er beføjet til at undertegne aftalen på Den Europæiske Unions vegne med forbehold af dens indgåelse.
   Artikel 3
   Denne afgørelse træder i kraft på dagen for dens vedtagelse.
   
      Udfærdiget i Bruxelles, den 17. maj 2010.
      
         
            På Rådets vegne
         
         E. ESPINOSA
         
            Formand
         
      
   
   
      (1)  EUT C 268 af 7.11.2003, s. 1.
   
      (2)  EUT L 347 af 30.12.2005, s. 1.
   
      (3)  Teksten til aftalen offentliggøres sammen med afgørelsen om undertegnelse.